Чырвоная вуліца (Мінск)

Чырвоная вуліца — вуліца ў Мінску. Знаходзіцца ў Савецкім і Цэнтральным раёнах горада.

 Назва 
Вуліца з’явілася да 1860 года і названа шматзначным словам «Красная», назва захавалася да цяперашняга часу і не звязана з савецкай эпохай. У савецкі час дыктары Дома радыё называлі свой адрас па-беларуску як «вуліца Чырвоная, 4»; назва «Чырвоная» і сёння з’яўляецца афіцыйнай і сустараецца на вулічных шыльдах. Аднак, назва вуліцы выкарыстоўваецца ў значэнні «парадны, ганаровы», таму больш слушнай беларускай назвай была б «Красная»https://web.archive.org/web/20190929030015/https://news.tut.by/culture/528773.html.

 Размяшчэнне 
міні|злева|Скрыжаванне з праспектам Машэрава
Арыентавана з паўднёвага захаду на паўночны ўсход. Размешчана паміж праспектам Незалежнасці і вуліцай Куйбышава. Пачынаецца ад скрыжавання з вуліцай Камуністычнай каля будынка Міністэрства абароны Беларусі і парку Марата Казея, перасякае вуліцу Кісялёва і праспект Машэрава, з поўначы прымыкае вуліца Пугачоўская, пасля скрыжавання з вуліцай Веры Харужай на плошчы Якуба Коласа пераходзіць у вуліцу Якуба Коласа.

 Забудова 
міні|злева|Дом № 15
 № 4 — Дом радыё. У будынку размяшчаецца Першы нацыянальны канал Беларускага радыё.
 № 17 — Мінскі фінансава-эканамічны каледж.
 № 17, корпус 1 — сталовая Мінскага фінансава-эканамічнага каледжа (1977, арх. Г. Занеўскі). З’яўляецца найбольш цікавай з пункта гледжання мастацка-вобразай напоўненасці сярод прадпрыемстваў гандлю і бытавога абслугоўвання таго часу. Прыгажосць архітэктурна-прасторавай кампазіцыі, якая будуецца на арганічным спалучэнні некалькіх аб’ёмаў, падкрэсліваецца разнастайнасцю матэрыялаў рознай фактуры і колеру, што стварае непаўторны мастацкі вобраз. Адзін з аб’ёмаў мае гладкую атынкаваную ў белы колер паверхню сцяны, іншы абмураваны чырвонай цэглай з вылучэннем белай тынкоўкай асобных элементаў — бардзюраў лесвіц, аконных рам, дэкаратыўных дэталей у вуглавых частках. Строгія геаметрычныя формы гарманіруюць і з навакольным ландшафтам добраўпарадкаванай тэрыторыі, якая мае рэгулярную сістэму пешаходных алей.
 № 19а — Беларускі дзяржаўны ветэрынарны цэнтр
 № 19б — Мінскі дзяржаўны тэхналагічны каледж

 Славутасці 
 Шпітальныя могілкі (зніклыя)
 тралейбуснае дэпо

 Транспарт 
На адрэзку ад праспекта Машэрава да вуліцы Веры Харужай па вуліцы пракладзены трамвайныя пуці.

 Скверы 
міні|Красны сквер і будынак каледжа
Красны сквер перад Мінскім фінансава-эканамічным каледжам і безназоўны сквер цераз дарогу ад яго. Сквер на плошчы Якуба Коласа.

 Спасылкі 

 Вуліца Чырвоная на ato.by
 Троллейбусное депо № 1. // maxim-nm.livejournal.com

Катэгорыя:Вуліцы Мінска
Катэгорыя:Савецкі раён (Мінск)